નવી દિલ્હી: ઈસ્લામિક સ્ટેટ સંગઠન માટે કામ કરતા ત્રણ ભારતીયની ગુરુવારે રાતે સંયુકત આરબ અમિરાતમાંથી હકાલપટ્ટી કરી એમને ભારત પાછા મોકલી દેવામાં આવ્યા છે. આ ત્રણ જણની સ્થાનિક પોલીસ શોધ ચલાવી રહી હતી. તેઓ ભારતમાં તેમજ વિદેશમાં ત્રાસવાદી હુમલા કરાવવા માટે ભારતીયોની ઓળખ કરી, એમને ફોસલાવી, ભરતી કરીને પછી તાલીમ આપતા હતા. એ ત્રણેયની પોલીસે પૂછપરછ કરી હતી અને એમને દિલ્હી ઈન્ટરનેશનલ એરપોર્ટ ખાતે નેશનલ ઈન્વેસ્ટિગેશન એજન્સીના અધિકારીઓને સોંપી દેવામાં આવ્યા છે. આ ત્રણેય પર આઈએસના ઓનલાઈન દુષ્પ્રચારમાં સામેલ હોવાની શંકા છે.